### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Hvad vil vi gerne opnå? Hvorfor stilles forslaget?

Det konservative Folkeparti foreslår, at der indføres en budgetmodel for sports-, fritids-, og foreningsfaciliteter, således at der løbende kan sikres en renovering og udbygning af kommunens idræts- og foreningsfaciliteter i takt med at befolkningstallet og behovet udvikler sig, og således at [adresse] opleves som en kommune der er på forkant med udviklingen og som en kommune der ønsker at skabe de bedste rammer om et aktivt og sundt sports-, fritids, - og foreningsliv. Denne ambition kan desuden ses i forlængelse af [adresse] aktuelle Sports- og Fritidspolitik.

I det Konservative Folkeparti går vi ind for at fremme sunde fællesskaber om sunde værdier, og det er især i vores sports-, fritids-, og foreningsliv at fællesskaberne om sunde værdier opstår. Dertil kommer at mange tilflyttere netop her kommer i berøring med og mærker både foreningsdemokrati og frivillig ledelse, og dermed bliver eksponeret for centrale værdier i vores fællesskab. Det er også derfor afgørende at der til stadighed sikres midler til og støttes op omkring vores sports-, fritids- og foreningsaktiviteter og -faciliteter.

[adresse] har haft og har fortsat meget stor befolkningstilvækst, og samtidig har vi en meget stor andel af unge og unge familier set i forhold til andre storbyer og -kommuner, ikke mindst p.g.a. Uddannelsesinstitutioner og arbejdspladser, og kommunen er præget af stor fortætning og udbygning med nye bydele og helt nye byer på samme tid. Det stiller krav om at vi kan være mere med og faktisk helst skulle være på forkant med at tilføre attraktive sports-, fritids-, og foreningsfaciliteter.

Det er vi ikke p.t. og udbuddet halter langt efter efterspørgslen, som det b.la. fremgår af behovs indmeldinger fra brugerne (bl.a. foreningerne og de selvejende idrætsfaciliteter) og fra tidligere analyser og konklusioner fra Magistratsafdelingen for Kultur og Borgerservice (MKB) i 2019.

Som minimum bør der indføres en baseline eller et måltal og -styring der gør at vi ikke kommer længere bagud på behovsopfyldelsen end vi er p.t./anno 2021. Således skal forslaget om en budgetmodel også ses som en sikring af en baseline for de idrætstilbud vi har i kommunen relativt til befolkningstallet. Dvs. den sørger for en løbende tilførsel af midler, så kommunens vækst ikke forværrer den enkelte borgers mulighed for at deltage i [adresse] fritids- og foreningsaktiviteter og dermed forværrer adgangen til sunde fællesskaber om sunde værdier.

Ethvert engangsbeløb, eller tidsbegrænset tilførsel af midler oven i sådan en budgetmodel vil kunne være med til at højne niveauet over den baseline og gøre udbuddet af idrætsfaciliteter endnu bedre og at vi dermed kan komme på forkant frem for at halte bagefter.

Eventuelle input til hvem, hvad, hvordan og hvor mange ressourcer

Konkret er forslaget således 2 delt:

1. Budgetmodellen der sikrer et serviceniveau i forhold til befolkningstilvækst hhv. - fremskrivninger, samt byudviklingstiltag, og
2. Etablering af en baseline, måltal og målstyring med udgangspunkt i det aktuelle serviceniveau som et minimumsniveau

Paula Bach og Ronja Berg

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.